
A ENTREGA VEILIGHEIDSPLAN 
ARUBA CARNAVAL 2024 NA PROME MINISTER 


Diamars 30 di januari Crisis Management Office (CMO) a 
haci entrega di e Veiligheidsplan Aruba Carnaval 2024 (Plan 
di Siguridad di Aruba su Carnaval) na Prome Minister Evelyn 
Wever-Croes. 


Pa prome biaha Aruba tin un Veiligheidsplan Aruba Carnaval. 
Esaki a wordo traha door di CMO hunto cu SMAC caminda 
tur grupo di carnaval a participa. Den a plan ta stipula e 
palabracionnan haci riba diferente aspecto di siguridad pa tur 
carnavalista. 


Cada lider di e gruponan a reuni individualmente cu CMO 


y a firma e palabracionnan y asina garantisa e siguridad di 
participantenan y tur esnan cu ta contribui cu carnaval. 


Minister President a expresa di ta contento di por wak cu tin 
palabracionnan haci riba e tema di decibell. Akinan a palabra 
con halto e sonido di e bandanan por ta den paradanan di 
carnaval. Pa paradanan di mucha e maximo ta 90db y e 
muchanan mester ta 7 meter leu di e speaker y mester tin 
earplugs bisti. 


Tanto Gobierno como CMO ta di opinion cu mester protege 
muchanan di dañonan permanente na nan oido y na nan 

Continuacion CRISIS MANAGEMENT OFFICE A ENTREGA VEILIGHEIDSPLAN..... 


salud. Pa loke ta trata adultonan cu ta participa den un forma 
voluntario y ta responsabel pa nan propio actonan, e maximo 
ta 120db. 

CMO ta haci control durante tur parada a base di e 
palabracionnan di e Veiligheidsplan y por bisa cu te awor 
practicamente tur banda a tene nan mes na e maximo di e 
sonido y durante parada di mucha 95% a uza earplugs. 


Prome Minister a felicita CMO, KPA, SMAC, DTI y gruponan 
cu a forma parti di e plan aki y a cumpli cu ne. E intencion ta 
pa durante tres aña traha cu e plan aki pa tur evento publico, 
di mas di 2000 hende y despues adapta unda mester y finalisa 
e plan. 


Aparte di esaki durante paradanan CMO a pone un “hospital 
on the field” cu ta pa duna asistencia na tur cu ta participa y 
acudi na e carnaval y asina por alivia nos Hospital Horacio 
Oduber y nan por sigui cu nan asistencia normal. 


“Cu esaki Aruba un bes mas ta duna ehempel den nos 
region di con ta atende cu siguridad di su ciudadanonan 
durante eventonan grandi. Y ya drentando simannan 
final di nos carnaval, Gobierno y CMO ta urgi tur banda y 
grupo pa cumpli cu palabracionnan haci y pone interes 
di nos carnavalistanan na prome luga”, Prome Minister 
Evelyn Wever-Croes a remarca. 

Nos muchanan a siña mas di e celebracion di Dia di Betico 


MINISTER XIOMARA MADURO 
BISHITA COLEGIO SAN HOSE Y SCO 

Finalisando e bishitanan escolar en conexion cu Dia di Betico, 
Minister Xiomara Maduro encarga cu Cultura, a bishita Colegio 
San Hose y Scol Soeur Juliette pa asina combersa cu e 
muchanan riba e celebracion aki. 


Riba e prome bishita di e mainta aki na Colegio San Hose, e 
mandatario a wordo ricibi cu alegria pa tur e alumnonan y nan 
maestronan cu a sali pa dune un caluroso bonbini. 


Despues di esaki, Minister Maduro a bishita klas 6 pa asina 
combersa cu e muchanan riba Dia di Betico, pa splicanan e 
importancia di e logronan di Betico pero tambe pa inspiranan 
pa sigui studia y persigui nan aspiracionnan. Usando Betico 
como ehempel, e mandatario a inspira e muchanan pa semper 
kere den nan mes y tambe bay pa locual cu nan kier logra. 
E mandatario a finalisa e bishita hungando un wega cu e 
muchanan cu tabata tin Dia di Betico como tema. 


E mainta a finalisa na Scol Soeur Juliette unda cu Minister 
Maduro a haya e oportunidad pa cuminda e alumnonan di e 
scol aki y tambe combersa cu nan riba Dia di Betico y kico e dia 
aki ta nifica pa nos. Mester menciona cu e muchanan tabata 
sumamente contento cu e bishita di e mandatario y comparti 
cune con nan lo bay celebra e dia aki. 


Minister Maduro ta gradici e cabesante y maestronan di Colegio 
San Hose y Scol Souer Juliette pa a ricibi'e y permiti'e comparti 
un rato ameno cu tur e muchanan y tambe di por a contanan 
un tiki mas di e celebracion di Dia di Betico. E mandatario a 
invita e muchanan y nan mayornan pa celebra e dia aki y asina 
hunto biba nos cultura. 

Diaheubs mainta Minister di Turismo y Salud Publico sr. 
Dangui Oduber a reuni cu Dhr. drs. Felix Bijlhout, Algemeen 
Secretaris di De Sociaal Economische Raad (SER) y tambe cu 
Dhr. Norberto Rodrigues MPP, Beleidsadviseur di SER. 


Un reunion unda SER a entrega un raport na Ministerio di Salud 
Publico pa asina nan por conseha ariba diferente asuntonan 
importante manera obesidad na Aruba. 


Un bon reunion unda a elabora ariba 

diferente topiconan manera; preocupacion 

di e aumento di obesidad den nos 
comunidad y avisa pa pone medidanan mas 

severo, inversion den conscientisacion pa 
muchanan na scol, mas cantina saludabel 

na scolnan y prevencion di sucu excesivo A 

y pone ilustra kiko ta cumindanan mas y f 
menos saludabel. \ 


Minister Dangui Oduber ta indica cu 
reunionnan asina ta importante pa evalua 
e raportnan, notas y conseho tocante e 
cuido y salud di nos comunidad, pa asina 
por implementa cambio positivo den e 
manera cu nos ta come y move. E vision 
di Minister Oduber ta pa tin un comunidad 


Vangos Vloba 


saludabel y pa traha hunto cu diferente organisacionnan pa 
asina por combati obesidad na Aruba. 


Minister Oduber ta expresa su gratitud pe bishita di e 
representatenan di SER y ta spera cu pronto por anuncia 
cambio nan positivo den comunidad y asina yuda mas hende 
posibel cu ta luchando cu obesidad. 


TIP, 

Arubaverse 2.0, organisa pa e unidad di Exprodesk di DEACI, 
ta ofrece diferente tayer interesante riba diferente topico di 
tecnologia digital moderno. Diaranson 31 di januari a tuma luga 
e di cuater (4) tayer, caminda a focus pa capacita e publico 
den e mundo compleho di mercado financiero ("trading"), 
incluyendo Stocks, Forex, Binary Options, y Crypto Currency 
(criptomoneda). 


Exprodesk a colabora cu ITFM Global FX y Elite Trading 
Academy Aruba. Ta mira oportunidadnan pa desaroyo personal 
y profesional, unda e habitantenan di San Nicolas y di Aruba 
por probecha di e oportunidadnan cu e mercado financiero 
mundial ta ofrece. Sin embargo, esaki ta bini cu su set di 
desafionan y riesgonan. 


Ta vital pa nos publico ta bon informa tocante e riesgonan 
asocia cu inversion, particularmente den area manera Forex, 
Binary Options y Cryptocurrency. Na banda di fluctuacion di 
balor, tambe ta enfrenta un enemigo cu ta constantemente ta 
modifica su strategia — e "Scammers". P'esei, ta importante pa 
nos pueblo ta arma cu e conocemento necesario pa identifica 
y evita intentonan pa estafa nan. 


Ademas, a trata e tema di 'market makers', e psicologia y control 
emocional den comercio, y e razonnan pakico comerciantenan 
frecuentemente ta perde placa den e mercado financiero; ta 
aspectonan crucial cu mester enfatisa den nos programanan 
educativo. Tambe ta pone un enfasis fuerte riba prueba y 
transparencia pa asegura cu cada participante den ArubaVerse 
2.0 y mas aya, ta actua den un manera responsabel y etico. 

"ArubaVerse 2.0 no ta solamente ta un paso adelante pa 
San Nicolas y Aruba, pero tambe un paso pa un futuro di 
conocemento pa nos pueblo. Nos ta mira e oportunidadnan 
grandi, pero tambe nos ta consciente di e desafionan cu ta 
presenta, y ta agradecido pa e colaboracion cu e diferente 
stakeholders riba e topico", minister Geoffrey Wever ta opina. 

Dialuna, Minister di Husticia y Asuntonan Social sr. Rocco Tjon 
a aproba e oferta, cual e comicion multidisciplinario a scoge, 
pa e compra di portofoons nobo pa henter Cuerpo Policial di 
Aruba 


Manera ta conoci, tin hopi inversionnan tumando luga pa cu 
Cuerpo Policial. Inversionnan cu ta toca e parti di infrastructura, 
material pero tambe e parti organisatorio. 


Ta asina cu, ya pa algun luna tin un ekipo multidisciplinario 
trahando pa yega na portofoons nobo pa Cuerpo Policial. Esaki 
ta un di e "tools” di mas importante pa e Agente Policial por 
eherce su trabou optimalmente. Di e forma aki, e por garantisa 
su propio siguridad y e integridad di Cuerpo Policial aun mas. 


PapromebiahacadaAgente Policial lo haya su propio portofoon, 
y di e forma aki, manera a indica, ta bay eleva siguridad pa e 
Agentenan, pero na mes momento ta trata na evita kiebronan 
di integridad pa loke ta acceso na informacion. Pa e motibo ey 
tambe a percura pa e "encryption" di mas sofistica. 


Banda di esaki, mester remarca cu tur e autonan nobo pa 
Cuerpo Policial, cual por cierto a yega Aruba caba, tambe lo 
wordo ekipa cu "mobilofoons”. Di e forma aki nos lo sigui inverti 
den nos departamentonan hudicial e lunanan nos dilanti. 


Por ultimo, Minister Tjon kier a gradici e ekipo cu a percura 
pa e proceso aki wordo encamina manera debe ser y alabes 
scoge "portofoons" di calidad halto pa henter Cuerpo Policial 
di Aruba. 

MINISTER ENDY CROES A ATENDE REUNION CU 
PARLAMENTARIO SHAILINY TROMP - LEE 
A trata varios punto di interes riba e tereno di enseñansa. 


Siman pasa, Minister Endy Croes a reuni cu parlamentario 
Shailiny Tromp — Lee, kende ta presidente di comision fiho 
di enseñansa den Parlamento di Aruba. Un reunion amplio 
unda a trata diferente topico di interes. Minister Endy Croes a 
indica cu tin dos (2) reunion programa pa tuma luga den luna 
di februari cu den comision fiho di enseñansa den parlamento, 
unda lo trata, entre otro, e “normbedrag”. 


Manerata conoci, desde2010noaahustae “normbedrag”.Pues, 
e “normbedrag” tabata core 13 aña atrasa. E “normbedrag” ta 
ancra den ley y ta e compensacion cu schoolbesturen ta ricibi 
a traves di “exploitatiesubsidie”. 


E “normbedrag” ta cubri costo di, entre otro, mantencion y 
seguro di e edificio di scol y lokaal, limpiesa di edificio y lokaal, 
coriente, awa y gas, mantencion di mueble di e scolnan, 
inversion den material di desaroyo “hulpmiddel” y necesidadnan 
di scol, lesmateriaal y admistracion. 


E schoolbesturen ta ricibi un suma cu hopi biaha ta miyones di 

florin, depende di e grandura di e scol pa cubri tur gasto cu a 
ser menciona. 


E ley ta bisa cu cada tres (3) aña mester calcula si mester 
aumenta e suma aki. Minister Endy Croes hunto cu Gabinete 
Wever — Croes Il a corigi esaki, unda cu a haal in te cu afia 
2023. Pues, un total di dies (10) afia di retraso otorgando 6.4 
miyon florin. E suma aki a keda aproba durante reunion publico 
den Parlamento di Aruba. Esaki ta significa cu a inverti hopi 
mas placa den enseñansa pa asina e schoolbesturen por cubri 
nan gastonan. 


Tambe, Minister Endy Croes lo duna informacion actualisa 
di e Doorlichting Rapport y e recomendacionnan den e 
Landspakket. Ademas di esaki, lo trata recomendacion 11 cu 
ta regarda e leynan di enseñansa y con leu esakinan ta den 
e proceso di ehecucion. Conluyendo, Minister Endy Croes a 
enfatisa cu e tabata un tremendo reunion y lo keda traha hunto 
pa progreso y bienestar di enseñansa di Aruba. 

E strea a un recordatorio di e forsa di nos bandera, e resiliencia di nos pueblo pero 
specialmente e orguyo di ta Arubianonan luchado, superando retonan cu determinacion pa 
engrandece nos pais. 


E STREA DI NOS BANDERA: 


SERO DI HOOIBERG: STABILIDAD 

Un Sero ancra firme den e curason di nos isla, ta un simbolo di e forsa y resiliencia di nos 
comunidad y e stabilidad financiero despues di tormentanan pisa. Manera e Sero di Hooiberg, 
nos ta lanta cu forsa inkebrantabel, y ta enfrenta desafionan cu mesun firmesa. Manera e sero 
ta risisti e pruebanan di tempo, cada un di nos tambe, como ciudadano, ta mantene nos mes 
firme, inspirando nos mes den e stabilidad di e Sero di Hooiberg y nos ta supera obstaculonan 
pa nos sigui progresa. 


Asina manera e Sero di Hooiberg ta para haltu y stabiel, e paisahe finansiero di Aruba a logra 
sostene e tormentanan di e pandemia. E dedicacion di nos gobierno na responsabilidad 
financiero, diversificacion economico, y maneho prudente, a permiti Aruba subi na halturanan 
nobo di stabilidad cu ta inspira confiansa na inversionistanan y ta stimula crecementu 
economico sostenibel. 

ALOE: PROSPERIDAD: 

E mata di Aloe ta simbolisa Prosperidad. Un mata resiliente cu ta adapta su mes den 
condicionnan dificil y diverso. Asina e pueblo di Aruba a transforma adversidad den 
oportunidad. E compromiso di Aruba pa diversificacion economico y desaroyo sostenibel a 
permití prosperidatd den e economia di nos pais. Manera e veld di aloe ta florece, asina e 
paisahe economico di Aruba ta florece. 


E propiedadnan curativo di aloe ta refleha e naturalesa di renobacion di esfuersonan 
economico di Aruba. Door di innovacion, tecnologia, practicanan sostenibel y sigur 
iniciativanan cu vision pa un futuro resiliente, Aruba no solamente ta recupera for di retraso cu 
e retonan a ocaciona, pero tambe ta florece den direccionnan nobo y prospero. 


CIRCULO DI UNION: 

E circulo ta simbolisa e union, forsa y solidaridad di nos pueblo. Esakinan no solamente a 
resisti e retonan di e pandemia, pero a haci nos mas fuerte como un comunidad. Manera un 
circulo cu ta keda conecta, nos pueblo a keda uni, resiliente mustrando asina cu union ta nos 
forsa pa logra. 


Door di union, no solamente nos a pasa e tormenta, pero a traha un caminda pa un futuro na 
unda huntu, nos ta keda para mas fuerte, conecta, y prepara pa afronta cualkier reto cu ta bin 
den nos caminda. 


Arte di Muraya na San Nicolas no ta simplemente 
verf riba bloki. E creatividad, fantasia y color riba e 
murayanan ta un fuente di inspiracion di artistanan 
pa encurasha nos pa brasa e poder di creatividad y 
colaboracion na nos barionan di Aruba. 


2024 


ANA DI STABILIDAD Y PROSPERIDAD 


A AN 


